મુંબઈ : ભારતની ક્રિકેટ ટીમ શ્રીલંકામાં ત્રણ ટેસ્ટની શ્રેણી રમવા માટે કોલંબો પહોંચી ગઇ છે અને તા. ૧૨ ઓગસ્ટથી પ્રથમ ટેસ્ટ મેચનો પ્રારંભ થશે. તે સમયે ટેસ્ટ મેચનો કેપ્ટન તરીકે રેગ્યુલર બનેલા વિરાટ કોહલીના આગામી ગેઇમ પ્લાનમાં સૌરાષ્ટ્રના ક્રિકેટર તથા ટીમ ઇન્ડિયા માટે ધ વોલ બનવા જઇ રહેલા ચેતેશ્વર પૂજારાને સ્થાન હશે કે કેમ તે અંગે કોહલીના વિધાનોથી પ્રશ્ન ઊઠ્યો છે. કોહલીએ ગઇકાલે શ્રીલંકા રવાના થતાં પહેલાં એક મુલાકાતમાં જણાવ્યું હતું કે, તે પોતાના આક્રમક વલણને યથાવત રાખશે. પ્રથમ વખત રેગ્યુલર અને એકથી વધુ ટેસ્ટની શ્રેણીમાં ભારતીય ટીમનું નેતૃત્વ કરી રહેલ વિરાટ કોહલીએ પેશેન સામે આક્રમકતાને પસંદ કરી હોવાનો મત પરંતુ ચેતેશ્વરને તક ન મળે તો ટીમ ઇન્ડિયાને જ સહન કરવું પડે તેવી સ્થિતિ છે.